钦定古今图书集成/明伦汇编/官常典/第251卷 > 《豳风䲭鸮四章》
## 钦定古今图书集成/明伦汇编/官常典/第251卷 > 《豳风䲭鸮四章》

〈朱注〉武王克商，使弟管叔鲜、蔡叔度监于纣子武庚之国。武王崩，成王立，周公相之，而二叔以武庚叛，且流言于国曰：“周公将不利于孺子。”故周公东征三年，乃得管叔、武庚而诛之，而成王犹未知周公之意也。公乃作此诗以贻王。

“鸱鸮鸱鸮，既取我子，无毁我室。”恩斯勤斯，鬻子之闵
斯。〈比也〉

迨！天之未阴雨，彻彼桑土，绸缪牖户。今女下民，或敢
侮予？〈比也〉

予手拮据。予所捋荼。予所蓄租。予口卒瘏，曰“予未有
室家。”〈比也〉

予羽谯谯，予尾翛翛，予室翘翘。风雨所漂摇，予维音
哓哓。〈比也〉